b'\n_START_ARTICLE_\nMarija Said\xc3\xb5kulova\n_START_PARAGRAPH_\nMarija Vassiljevna Said\xc3\xb5kulova, s\xc3\xbcnninimi Marija Kolmogorova, (vene keeles \xd0\x9c\xd0\xb0\xd1\x80\xd0\xb8\xd1\x8f \xd0\x92\xd0\xb0\xd1\x81\xd0\xb8\xd0\xbb\xd1\x8c\xd0\xb5\xd0\xb2\xd0\xbd\xd0\xb0 \xd0\xa1\xd0\xb0\xd0\xb9\xd0\xb4\xd1\x8b\xd0\xba\xd1\x83\xd0\xbb\xd0\xbe\xd0\xb2\xd0\xb0; s\xc3\xbcndinud 5. jaanuaril 1955 Kobjai rajoonis Jakuudi ANSV-s) on jakuudi balletitantsija ja ballettmeister, Sahha teeneline kunstnik._NEWLINE_Ta on 1997. aastast Sivtsev-Omollooni nimelise riikliku ooperi- ja balletiteatri peaballettmeister._NEWLINE_Lisaks teatrit\xc3\xb6\xc3\xb6le tegutseb ta ka Arktika Riiklikus Kunstide ja Kultuuri Instituudis, kus ta teatrikunstikateedri \xc3\xb5ppej\xc3\xb5una on seotud kolme \xc3\xb5ppeainega: koreograafilise kompositsiooni alused, koreograafia meisterlikkus ning n\xc3\xa4itlejameisterlikkus balletiteatris.\n_START_SECTION_\nHaridustee ja t\xc3\xb6\xc3\xb6k\xc3\xa4ik\n_START_PARAGRAPH_\nTa on l\xc3\xb5petanud Novosibirski riikliku koreograafiakooli (alustas seal \xc3\xb5pinguid 1965. aastal). 1975. aastal asus ta balletiartistina t\xc3\xb6\xc3\xb6le Jakutski muusikateatrisse (praegu Sivtsev-Omollooni nimeline riiklik ooperi- ja balletiteater)._NEWLINE_Ta l\xc3\xb5petas 1997. aastal Moskvas GITIS-e re\xc5\xbeiiteaduskonna ballettmeistriosakonna. Samast aastast on ta Riikliku ooperi- ja balletiteatri peaballetmeister,\n_START_SECTION_\nIsiklikku\n_START_PARAGRAPH_\nTema abikaasa Essen Said\xc3\xb5kulov on endine balletitantsija, kes 1980. aastatel tuli t\xc3\xb6\xc3\xb6le Jakutski muusikateatrisse. Praegu on ta ettev\xc3\xb5tja ja kirgiisi diasporaa esimees Sahhas.Nende t\xc3\xbctar Sardana Said\xc3\xb5kulova l\xc3\xb5petas 2006. aastal Jakutski koreograafiakooli ja t\xc3\xb6\xc3\xb6tab Riiklikus ooperi- ja balletiteatris balletisolistina.'